Výdrž a životnosť batérie ovplyvňuje aj to, ako batériu nabíjate. Samozrejme, mať 100 % batérie je veľmi dôležité, no nie vždy je to úplne super nápad. Ak napríklad váš notebook plní predovšetkým úlohu stolového počítača a väčšinou je na jednom mieste, nie je úplne správne, aby bol prostredníctvom adaptéra neustále pripojený do siete, batéria sa pomaly prebíja a to spôsobuje jej poškodenie. Odporúčame z času na čas notebook zo siete vypojiť, chvíľu fungovať bez neho a následne opäť pripojiť. Na druhej strane, nenechávajte batériu ani vždy vybíjať do maxima, ak počítač povie, že sa blíži vybitie batérie, zapojte adaptér a nečakajte, kým sa počítač úplne vypne. Ak notebook nepoužívate často, a leží prachom, určite ho občas zapojte do siete a nabíjajte, ak sa batéria dlho nepoužíva, dochádza k jej samovoľnému vybíjaniu. V prípade Ni-Mh technológie je pre zmenu dobre, ak batériu necháte takmer úplne vybiť a až následne nabijete. Má totiž pamäťovú funkciu.\r